6. Naisten ja miesten tasa-arvon etenemissuunnitelma 2006-2010 (äänestys) 
- Ennen tarkistuksesta 1 toimitettua äänestystä
Raül Romeva i Rueda
(ES) Haluan vain ehdottaa tarkistukseen pientä muutosta oikeudellisen täsmällisyyden nimissä. Tarkistus kuuluisi muutoksen jälkeen seuraavasti:
"ihmiskauppaa ja tekemään neuvostolle aloitteen EU:n politiikan yhteisöllistämisestä;".
(ES) Pohjimmiltaan komissiota kehotetaan lainsäädäntöaloitteita koskevan oikeutensa rajoissa niin sanotusti yhteisöllistämään lainsäädäntöä sukupuoleen kohdistuvan väkivallan alalla.
Puhemies
Vastustaako joku tämän suullisen tarkistuksen sisällyttämistä tekstiin?
(Suullista tarkistusta ei hyväksytty.)
- Ennen 30 kohdasta toimitettua äänestystä
Amalia Sartori, 
esittelijä. - (IT) Arvoisa puhemies, haluan ehdottaa tekstikohtaan "kehottaa tämän vuoksi komissiota tekemään esimerkiksi Media 2007 -ohjelman yhteydessä aloitteita" suullista tarkistusta, jolla sana "tekemään" korvattaisiin sanalla "edistämään", kun otetaan huomioon, ettei komissio voi laatia ohjelmia vaan ainoastaan edistää niitä.
Puhemies
Vastustaako joku tämän suullisen tarkistuksen sisällyttämistä tekstiin?
(Suullinen tarkistus hyväksyttiin.)
